**Kim Cobb**, nada en Madison, Virxinia en 1974, é unha climatóloga estadounidense, profesora da Escola de Ciencias da Terra e da Atmosfera do Instituto de Tecnoloxía de Xeorxia ademais de bolseira na Facultade de Enerxía de Xeorxia. Está particularmente interesada na oceanografía, na xeoquímica e na modelización do paleoclima.

Traxectoria
-----------

Cobb creceu en Pittsfield, Massachusetts.Interesouse na oceanografía despois de asistir a unha escola de verán na Institución Oceanográfica de Woods Hole. Estudou bioloxía e xeoloxía na Universidade Yale, onde foi cada vez máis consciente das causas antropoxénicas do cambio climático. Deixou a súa primeira opción,que era estudar Medicina, e solicitou un programa de verán na Scripps Institution of Oceanography, onde se graduou en 1996. Cobb completou o seu doutoramento en oceanografía en 2002, investigando eventos de El Niño nun núcleo de sedimento de Santa Bárbara.

Estivo dous anos no Instituto de Tecnoloxía de California realizando o seu posdoutoramento antes de unirse ao Instituto de Tecnoloxía de Xeorxia como profesora axudante no ano 2004. Publicou máis de 100 publicacións revisadas por pares en revistas influentes. Cobb é membro do consello editorial de *Geophysical Review Letters*.. Converteuse en profesora titular en 2015 e supervisa a estudantado de doutoramento e mestrado.

O grupo de investigación de Cobb busca entender o cambio climático global e identificar as causas naturais e antropoxénicas. A investigación de Cobb levouna en varias viaxes oceanográficas ao redor do Pacífico tropical e expedicións de espeleoloxía a través dos bosques chuviosos de Borneo. Céntrase nas corais e nas estalagmitas das covas, particularmente nas dos últimos séculos. O seu grupo xera rexistros de alta resolución das mostras que colleita, monitoreando a variabilidade climática, xerando modelos e caracterizando a variabilidade no Pacífico e Borneo. Ela mais o seu equipo recolleron antigos fragmentos de coral das illas de Kiribati e Palmira, envellecéronos con uranio-torio e logo usaron o ciclo de relación isotópica de osíxeno para medir a intensidade dos eventos de El Niño nos últimos 7 000 anos.

No Instituto de Tecnoloxía de Xeorxia Cobb é profesora avanzada de "Diversidade institucional", como parte dos esforzos da Fundación Nacional de Ciencias para aumentar a representación e o avance das mulleres na ciencia e a enxeñaría.

Política e compromiso público
-----------------------------

Cobb é membro do Panel de Ciencia Climática da Asociación Estadounidense para o Avance da Ciencia (AAAS), do Panel Internacional CLIVAR do Pacífico e do Panel Internacional de Intersección PAGES-CLIVAR. É membro do consello asesor do Instituto Leshner para a Participación Pública da AAAS.

Cobb é unha defensora da divulgación coas comunidades, e dá conferencias de forma regular en escolas, universidades e outros espazos públicos sobre a ciencia do clima. Estivo involucrada en política e escribiu de varios artigos de divulgación sobre o cambio climático, tratando de inspirar a outros científicos do clima para que participasen no debate internacional. Apareceu no documental de Showtime *Planeta en perigo*, que gañou varios premios Emmy. En *Real Scientists*, Cobb defende o estudo do paleoclima: "O rexistro instrumental do clima é demasiado curto para identificar algúns dos cambios máis importantes no clima baixo o efecto invernadoiro. Os datos do paleoclima están chegando ao rescate, observando secas pasadas, eventos extremos e cambios no nivel do mar". Cobb fixo unha presentación na Marcha pola Ciencia en Atlanta, Xeorxia, en abril do 2017.

Premios e recoñecementos
------------------------

Dende o principio da súa carreira Cobb recibiu varios premios. En 2007, gañou o premio NSF CAREER que outorga a Fundación Nacional para de Ciencias dos Estados Unidos e o premio *Georgia Tech's Education Partnership*. Un ano despois foi recoñecida como unha das mellores mozas científicas da nación, gañando o Premio Presidential Early Career para científcos e enxeñeiros (PECASE).

En 2009 recibiu unha bolsa *Kavli Frontiers of Science,* que outorga o Institute for Particle Astrophysics and Cosmology.

No 2010 gañou o premio *EAS Undergraduate Research Mentor* e a bolsa *Poptech Science and Public Leadership* .

Ademais Cobb foi convidada ao Evento de Políticas de Flexibilidade no Foro da Casa Branca en 2011.

Notas
-----

1. ↑  CLIVAR (Climate and Ocean: Variability, Predictability and Change) é un dos proxectos bandeira do Programa Mundial de Investigación do Clima (World Climate Research Programme (WCRP)).

Referencias

1. ↑  "Dr Kim Cobb - Gender Summit". *gender-summit.com*. Arquivado dende o orixinal o 22 de febreiro de 2022. Consultado o 2 de maio de 2022.
2. ↑  "Kim Cobb. Associate Professor, School of Earth and Atmospheric Sciences, Georgia Institute of Technology, USA.". Arquivado dende o orixinal o 22 de febreiro de 2022. Consultado o 22 de febreiro de 2022.
3. ↑  "Coral Time Keeping with Kim Cobb". *Real Scientists* (en inglés). 7 de febreiro de 2016. Arquivado dende o orixinal o 29 de maio de 2019. Consultado o 20 de agosto de 2018.
4. ↑  Earth, Kim M. CobbGeorgia Institute of Technology | GT · School of. "Kim M. Cobb | PhD SIO-UCSD, 2002 | Georgia Institute of Technology, Georgia | GT | School of Earth and Atmospheric Sciences" (en inglés). Consultado o 20 de agosto de 2018.
5. ↑  "Kim Cobb's Lab Research". *shadow.eas.gatech.edu*. Arquivado dende o orixinal o 8 de setembro de 2018. Consultado o 20 de agosto de 2018.
6. ↑  "Corals tie stronger El Niños to climate change". *Science* (en inglés). 8 de decembro de 2016. Consultado o 20 de agosto de 2018.
7. ↑  "Geophysical Research Letters :" (en inglés). Arquivado dende o orixinal o 16 de xuño de 2020. Consultado o 20 de agosto de 2018.
8. ↑  "NSF’s uphill road to making prestigious early career award more diverse". *Science | AAAS* (en inglés). 26 de abril de 2017. Consultado o 20 de agosto de 2018.
9. ↑  "Pacific Region Panel | www.clivar.org". Consultado o 20 de agosto de 2018.
10. ↑  "Leshner Leadership Institute for Public Engagement with Science". *AAAS - The World's Largest General Scientific Society* (en inglés). 7 de abril de 2015. Consultado o 20 de agosto de 2018.
11. ↑  "Kim Cobb’s view". *RealClimate* (en inglés). Consultado o 20 de agosto de 2018.
12. ↑  "Coral Time Keeping with Kim Cobb". *Real Scientists* (en inglés). 7 de febreiro de 2016. Arquivado dende o orixinal o 29 de maio de 2019. Consultado o 20 de agosto de 2018.
13. ↑  "Ep 7: Kim Cobb and the March for Science". *Evidence Squared* (en inglés). 10 de abril de 2017. Arquivado dende o orixinal o 08 de setembro de 2018. Consultado o 20 de agosto de 2018.
14. ↑  *Stand up for Science Rally - Kim Cobb* (YouTube). 22 de decembro de 2016.
15. 1 2  "Cobb, Dr. Kim". *Georgia Tech*. Consultado o 2 de maio de 2022.
16. ↑  "Kim Cobb and K. Salome receive Georgia Tech's Education Partnership Award. | School of Earth and Atmospheric Sciences". 15 de setembro de 2017. Archived from the original on 15 de setembro de 2017. Consultado o 20 de agosto de 2018.
17. ↑  "Two Georgia Tech Faculty Honored by the White House". Consultado o 20 de agosto de 2018.
18. ↑  "Science and Public Leadership Fellows Kim Cobb on reconstructing climates and Brian Hare on studying bonobos". *PopTech*. Arquivado dende o orixinal o 15 de setembro de 2016. Consultado o 02 maio de 2022.
19. ↑  "The White House Forum on Workplace Flexibility - Workplace Flexibility 2010" (en inglés). Arquivado dende o orixinal o 20 de agosto de 2018. Consultado o 20 de agosto de 2018.

|  |  |
| --- | --- |
| Control de autoridades | 
* Wd: Q37320636
* WorldCat
* VIAF: 1902163335716003270004
* LCCN: no2021112906
* ORCID: 0000-0002-2125-9164
* Scholar: 9zHbSKUAAAAJ

 |